राजिंदरा का वॉर्ड अटेंडेंट ~10 हजार घूस लेते पकड़ा
राजिंदराअस्पताल के सेंट्रल रजिस्ट्रेशन (सीआर) ब्रांच में तैनात वॉर्ड अटेंडेंट को विजिलेंस ने सोमवार को दस हजार रुपए की रिश्वत लेते पकड़ा है। घास मंडी राघोमाजरा का रहने वाला आरोपी परमिंदर सिंह इस ब्रांच में पिछले दस साल से तैनात है। परमिंदर ने पुलिस केस में धारा 326 तुड़वाकर मामूली धाराएं लगवाने दूसरी पार्टी के खिलाफ केस मजबूत करने के लिए फर्जी रिपोर्ट बनाने के बदले में गगनदीप सिंह निवासी गांव ऊधमपुर खुड्डा से रिश्वत ली थी।
60हजार मांगे थे, सौदा 25 हजार में हुआ था : गगनदीपसिंह की शिकायत के अनुसार उसके पिता सुरजीत सिंह और ताया जरनैल सिंह की ट्रक यूनियन पर लड़ाई हो गई थी। राजिंदरा अस्पताल में दाखिल दोनों जख्मियों का इलाज चल रहा था। इस दाैरान वॉर्ड अटेंडेंट परमिंदर सिंह ने इनसे संपर्क किया। उसने कहा कि वह गगनदीप के पिता ताया के खिलाफ धारा 326 लगने वाली रिपोर्ट को बदलकर मामूली धारा लगने वाली रिपोर्ट बना देगा। गगनदीप के विरोधी गुट के खिलाफ मजबूत केस बनाने के लिए फर्जी रिपोर्ट बना देगा। इसके बदले में उसने 60 हजार रु. मांगे, लेकिन यह सौदा 25 हजार रुपए में तय हुआ। आरोपी परमिंदर सिंह ने 15 हजार रुपए मौके पर ही ले लिए। बाकी के 10 हजार बाद में देना तय हुआ। इस बारे में गगनदीप सिंह ने विजिलेंस को शिकायत कर दी और सोमवार को बाकी के दस हजार रुपए लेते हुए रंगे हाथ गिरफ्तार कर लिया।
पहले राजिंदरा की पार्किंग और पब्लिक कैंटीन का भी ठेका था
विजिलेंस टीम की िगरफ्त में आरोपी परमिंदर सिंह
विजिलेंसके डीएसपी केडी शर्मा की टीम ने उसे ब्रांच से ही गिरफ्तार किया। कार्रवाई करने वाली टीम में एसआई हरमिंदर सिंह, एसआई प्रीतपाल सिंह, एसआई प्रीतपाल सिंह, एसआई जगतार सिंह, हवलदार हवलदार रजनीश कौशल, विजय शारदा, शाम सुंदर, जनक राज, मंदीप सिंह शामिल थे। शेडो गवाह हरविंजर सिंह, सरकारी गवाह राकेश शर्मा एई और सर्बजीत चीमा क्लर्क सिंचाई महकमा हैं।
यह है धारा 326
पुलिसकेसों में धारा 326 उन केसों में लगती है, जब लड़ाई-झगड़े के दौरान किसी व्यक्ति के शरीर की कोई हड्डी या दांत टूट जाता है। इस धारा में तुरंत जमानत नहीं मिलती है, वहीं मामूली लड़ाई-झगड़े के मामले में 323,324 आईपीसी अन्य धारा लगाते हैं।
hin_Deva hin_Deva hin_Deva awa_Deva bho_Deva hin_Deva hin_Deva hin_Deva